सबा कमर बोलीं- सल्लू भैया से डर लगता हैं.. मामला बढ़ने पर दी सफाई
Pakistani Actress Saba Qamar Throwback Video Goes Viral. सबा कमर ने इरफान खान के साथ फिल्म हिंदी मीडियम में काम किया था। अब उनका एक थ्रोबैक वीडियो सोशल मीडिया पर वायरल हो रहा है। दरअसल 2015 में सबा एक पाकिस्तानी टीवी शो शामिल हुई थीं।
सबा कमर ने इरफान खान के साथ फिल्म हिंदी मीडियम में काम किया था। अब उनका एक थ्रो-बैक वीडियो सोशल मीडिया पर वायरल हो रहा है। दरअसल 2015 में सबा एक पाकिस्तानी टीवी शो में शामिल हुई थीं।
शो के एक एपिसोड के दौरान उन्हें रणबीर कपूर, रितेश देशमुख, ऋतिक रोशन, इमरान हाशमी और सलमान खान की फोटोज दिखाई गई। फोटो दिखाने के साथ ही सभी के बारे में अलग-अलग सवाल किए गए। जब स्क्रीन पर सलमान की फोटोज आई तो सबा ने उन्हें छिछोरा कह के संबोधित कर दिया।
इमरान हाशमी के साथ काम करके माउथ कैंसर नहीं कराना
शो के होस्ट ने सबा से कहा कि वो कुछ एक्टर्स की फोटोज दिखाएंगी। सबा को ये टास्क मिला कि वो इन एक्टर्स के साथ किस स्थिति में काम नहीं करना चाहेंगी, साथ ही इसका कारण भी बताना पड़ेगा। जब उन्हें इमरान हाशमी की फोटो दिखाई गई तो उन्होंने तुरंत मना कर दिया।
सबा ने कहा कि उन्हें माउथ कैंसर से डर लगता है, इसलिए इमरान के साथ काम नहीं करेंगी। रणबीर की तस्वीर देखने के बाद उन्होंने कहा, मैंने सुना है कि दीपिका पादुकोण के साथ इसका चक्कर है, इसलिए नहीं।'
सल्लू भैया से बहुत डर लगता है
सबा ने सलमान की तस्वीर देखने के बाद कहा, 'अल्लाह माफ करे, लेकिन सल्लू भैया से बहुत डर लगता है। कोरियोग्राफर्स की तो बिल्कुल नहीं सुनते, अपना ही डांस स्टेप बना लेते हैं। बहुत छिछोरे हैं आप।' हालांकि जब ये वीडियो वायरल हुआ तो सलमान खान के फैंस ने सबा को ट्रोल करना शुरू कर दिया। ट्रोलिंग को देखते हुए सबा को सफाई भी देनी पड़ी।
मामला बढ़ने पर दी सफाई
सबा ने सफाई पेश करते हुए कहा, 'मैंने शो में जो भी कहा वो सिर्फ फन के लिए था।' इसके साथ ही उन्होंने सलमान खान को एक बहुत बड़ा स्टार करार दिया है, साथ ही कहा है कि वो रियल लाइफ में काफी हंबल भी हैं। उन्होंने हिंदी फिल्म इंडस्ट्री की भी तारीफ की है।
इरफान खान के साथ काम करके फेमस हुई थीं
सबा कमर को भारत में इरफान खान की फिल्म हिंदी मीडियम में काम करने के लिए जाना जाता है। उन्होंने एक बार कहा था कि वो काफी खुशनसीब हैं कि उन्हें इरफान खान साहब के साथ काम करने का मौका मिला। इसके अलावा उन्होंने मंटो, लाहौर से आगे और मूमल रानो जैसी फिल्मों में काम किया है।
2021 में जारी हुआ था गिरफ्तारी वारंट
सबा कमर कॉन्ट्रोवर्सी में भी रह चुकी हैं। 2020 में लाहौर पुलिस ने सबा कमर और बिलाल सईद के खिलाफ लाहौर के पुराने शहर में मस्जिद वजीर खान को अपवित्र करने के मामले में पाकिस्तान दंड संहिता की धारा 295 के तहत केस दर्ज किया था। FIR के अनुसार दोनों आर्टिस्ट ने डांस वीडियो बनाकर ऐतिहासिक मस्जिद की पवित्रता को भंग किया था।
सबा के इस काम से लोगों में आक्रोश पैदा हो गया और काफी विवाद हुआ भी था। पवित्रता उल्लंघन के मामले में सरकार ने दो सीनियर ऑफिसर्स को भी बर्खास्त कर दिया था। सोशल मीडिया पर सबा को जान से मारने की धमकी भी दी गई थी। 2021 में पाकिस्तान की एक लोकल अदालत ने उनके और एक साथी के खिलाफ लाहौर की ऐतिहासिक मस्जिद में डांस वीडियो शूट करने के मामले में गिरफ्तारी वारंट जारी किया है।
